open-index/open-wikipedia-markdown huggingface dataset:
Goodbye (άλμπουμ των Cream)

Το **Goodbye** είναι ο τέταρτος στούντιο δίσκος του ροκ συγκροτήματος Cream, ο οποίος κυκλοφόρησε τον Φεβρουάριο του 1969 μέσω της δισκογραφικής εταιρείας "Polydor".

Μετά την ηχογράφηση του "*[[Wheels of Fire]]*", οι Cream ανακοίνωσαν ότι θα διαλυθούν μετά από μία τελευταία περιοδεία. Λίγο πριν ξεκινήσουν τη συγκεκριμένη περιοδεία, στις αρχές Οκτωβρίου του 1968, ηχογράφησαν τα τραγούδια "*Badge*", "*Doing That Scrapyard Thing*" και "*What a Bringdown*" στα "IBC Studios" του Λονδίνου. Στις 19 Οκτωβρίου, ηχογραφήθηκαν ζωντανά τα άλλα τρία κομμάτια του δίσκου, στο Λος Άντζελες των Ηνωμένων Πολιτειών.

Ο δίσκος έλαβε μέτριες κριτικές αλλά η εμπορική του επιτυχία ήταν ανάλογη των προηγούμενων κυκλοφοριών του συγκροτήματος αφού ανέβηκε στην κορυφή των βρετανικών τσαρτ και έγινε χρυσός στις Ηνωμένες Πολιτείες. Επίσης, περιείχε την Top-20 επιτυχία "*Badge*", το τελευταίο κομμάτι του συγκροτήματος που μπήκε στα τσαρτ και το είχε γράψει ο Έρικ Κλάπτον μαζί με τον Τζωρτζ Χάρισον των Beatles.

## Τραγούδια
1. **I'm So Glad** *(James)* - 9:11
2. **Politician** *(Bruce, Brown)* - 6:19
3. **Sitting on Top of the World** *(Vinson, Chattmon)* - 5:01
4. **Badge** *(Clapton, Harrison)* - 2:45
5. **Doing That Scrapyard Thing** *(Bruce, Brown)* - 3:14
6. **What a Bringdown** *(Baker)* - 3:56

## Θέσεις τσαρτ

## Βραβεία
***Goodbye*** *(άλμπουμ)*
* Ηνωμένες Πολιτείες (*RIAA Certification*): Χρυσός

## Τα μέλη των Cream
Το **Goodbye** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Goodbye - Cream | Songs, Reviews, Credits | AllMusic
* Αμερικανικά τσαρτ
* Γερμανικά τσαρτ
* RPM - Library and Archives Canada
* Dutch Charts - dutchcharts.nl
* Norwegian charts portal: norwegiancharts.com
* Das österreichische Hitparaden- und Musik-Portal
* Home - Pop Archives - Sources of Australian Pop Records 
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 1969
Disraeli Gears

Το **Disraeli Gears** είναι ο δεύτερος στούντιο δίσκος του ροκ συγκροτήματος Cream, ο οποίος κυκλοφόρησε τον Νοέμβριο του 1967 μέσω της δισκογραφικής εταιρείας "Reaction" στην Ευρώπη και της "Atco" στην Αμερική.

Η ηχογράφηση του άλμπουμ έγινε το Μάιο του 1967 στη Νέα Υόρκη και η παραγωγή του έγινε από τον μετέπειτα μπασίστα των Mountain, Φήλιξ Παπαλάρντι. Οι Cream παρουσίασαν μία στροφή από τα μπλουζ του πρώτου δίσκου σε πιο ψυχεδελικούς ήχους.

Ο δίσκος γνώρισε πολύ μεγάλη επιτυχία ανεβαίνοντας στο Top-5 και στις δύο πλευρές του Ατλαντικού και έγινε πλατινένιος το 1993. Επίσης, περιείχε τις επιτυχίες "*Strange Brew*", που ανέβηκε στο βρετανικό Top-20 και "*Sunshine of Your Love*", το οποίο έφθασε ως το # 5 στις Ηνωμένες Πολιτείες και έγινε χρυσό.

Το περιοδικό "Rolling Stone" έχει κατατάξει το "*Disraeli Gears*" στην 114η θέση της λίστας με τους "500 καλύτερους δίσκους όλων των εποχών".

## Τραγούδια
1. **Strange Brew** *(Clapton, Pappalardi, Collins)* - 2:46
2. **Sunshine of Your Love** *(Clapton, Bruce, Brown)* - 4:10
3. **World of Pain** *(Pappalardi, Collins)* - 3:03
4. **Dance the Night Away** *(Bruce, Brown)* - 3:34
5. **Blue Condition** *(Baker)* - 3:29
6. **Tale of Brave Ulysses** *(Clapton, Sharp)* - 2:46
7. **SWLABR** *(Bruce, Brown)* - 2:32
8. **We're Going Wrong** *(Bruce)* - 3:26
9. **Outside Woman Blues** *(Reynolds)* - 2:24
10. **Take it Back** *(Bruce, Brown)* - 3:05
11. **Mother's Lament** *(Clapton, Bruce, Baker)* - 1:47

## Θέσεις τσαρτ

## Βραβεία
***Disraeli Gears*** *(άλμπουμ)*

* Ηνωμένες Πολιτείες (*RIAA Certification*): Πλατινένιος

## Τα μέλη των Cream
Το **Disraeli Gears** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Disraeli Gears - Cream | Songs, Reviews, Credits | AllMusic
* Cream, 'Disraeli Gears' | 500 Greatest Albums of All Time | Rolling Stone 
* Αμερικανικά τσαρτ
* Γερμανικά τσαρτ
* Καναδικά τσαρτ
* Ολλανδικά τσαρτ
* Αυστραλιανά τσαρτ 
* Νορβηγικά τσαρτ
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 1967
Μιχάλης Χριστογιώργος

Ο **Μιχάλης Χριστογιώργος** (1912-29 Δεκεμβρίου 2008) ήταν Έλληνας δικηγόρος και πολιτικός. Υπηρέτησε ως βουλευτής της ΕΔΑ, από το 1958 ως το 1961.

## Δράση
Γεννήθηκε στο Καλέντζι Ιωαννίνων. Σπούδασε στη Νομική Σχολή και δικηγόρησε στα Γιάννενα. Έγινε μέλος του ΕΑΜ το 1942 και το 1946 ανέλαβε υπεύθυνος στην εφημερίδα "Αγωνιστής". Για τα άρθρα του και για την αντιστασιακή του δράση καταδικάστηκε σε φυλάκιση και και εξορία, ως το 1952. Μετά την αποφυλάκισή του ανέλαβε γραμματέας της Νομαρχιακής Επιτροπής Ιωαννίνων της ΕΔΑ. Εξελέγη βουλευτής Ιωαννίνων στις εκλογές που διεξήχθησαν το 1958. 

Την περίοδο της χούντας εξορίστηκε στη Γυάρο και στη Λέρο. Έπειτα από την πτώση της χούντας ήταν υποψήφιος βουλευτής ξανά με την ΕΔΑ και με το ΚΚΕ Εσωτερικού, συνολικά 4 φορές. Την περίοδο εκείνη (1974-81) βοήθησε πολλούς πολιτικούς πρόσφυγες να επιστρέψουν στην Ελλάδα.

Κηδεύτηκε στις 30 Δεκεμβρίου 2008.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Ιωαννίνων
Κατηγορία:Έλληνες δικηγόροι του 20ού αιώνα
Κατηγορία:Μέλη του ΕΑΜ
Γιάννης Πλαπούτας

Ο **Γιάννης Πλαπούτας** (13 Σεπτεμβρίου 1913- 11 Μαΐου 1996) ήταν Έλληνας συνδικαλιστής, αγωνιστής της Αντίστασης και πολιτικός. Ήταν πολιτευτής με την ΕΔΑ.

Ξεκίνησε τη συνδικαλιστική του δράση τη δεκαετία του 1930, από το χώρο των μυλεργατών στην Πάτρα. Για τη δράση του υπέστη φυλακίσεις και διώξεις. Το 1946 ήταν αντιπρόσωπος στο συνέδριο της ΓΣΕΕ.

Εξελέγη μέλος της Διοικούσας Επιτροπής της ΕΔΑ. Το 1958 εξελέγη βουλευτής στην Αχαΐα με την ΕΔΑ, ωστόσο με δικαστική απόφαση στερήθηκε τη βουλευτική του ιδιότητα, τον Ιούνιο του 1958.

Στη διάρκεια της χούντας, έζησε εξόριστος στο Παρθένι Λέρου. Αργότερα ανέπτυξε αντιδικτατορική δράση, μέσω της εφημερίδας "Φωνή των Εργαζόμενων" και της Ενιαίας Συνδικαλιστικής Αντιδικτατορικής Κίνησης (ΕΣΑΚ). Το 1974 κατήλθε υποψήφιος στις εκλογές στην Αχαΐα με την "Ενωμένη Αριστερά", αλλά δεν κατάφερε να εκλεγεί, συγκεντρώνοντας 5.383 ψήφους.

Πέθανε το 1996 και κηδεύτηκε στις 15 Μαΐου από το Πρώτο Νεκροταφείο Αθηνών.

## Πηγές
*Άρθρο στην εφημερίδα "Ριζοσπάστης" για το θάνατό του, 12 Μαΐου 1996.

## Παραπομπές


Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Αχαΐας
Best of Cream

**Best of Cream** είναι ο τίτλος της συλλογής τραγουδιών του ροκ συγκροτήματος Cream, η οποία κυκλοφόρησε τον Ιούλιο του 1969 μέσω της εταιρείας "Atco".

Η συλλογή περιλαμβάνει τραγούδια ηχογραφημένα από το 1966 μέχρι το 1968 και είναι η μοναδική κυκλοφορία στις Ηνωμένες Πολιτείες στην οποία υπάρχει η στούντιο εκτέλεση του τραγουδιού "*Spoonful*", αφού στην αμερικανική έκδοση του δίσκου "*[[Fresh Cream]]*" είχε αντικατασταθεί από το "*I Feel Free*".

Το "*Best of Cream*" γνώρισε μεγάλη επιτυχία ανεβαίνοντας στο # 3 των αμερικανικών τσαρτ και το # 6 των αντίστοιχων βρετανικών, ενώ βραβεύθηκε ως χρυσός. Παρ' όλα αυτά η τελευταία του έκδοση έγινε το 1977 από την "RSO / Polydor" και δεν έχει τυπωθεί από τότε.

## Τραγούδια
1. **Sunshine of Your Love** *(Clapton, Bruce, Brown)* - 4:08
2. **Badge** *(Clapton, Harrison)* - 2:45
3. **Crossroads** *(Johnson)* - 4:13
4. **White Room** *(Bruce, Brown)* - 3:04
5. **SWLABR** *(Bruce, Brown)* - 2:31
6. **Born Under A Bad Sign** *(Jones, Bell)* - 3:08
7. **Spoonful** *(Dixon)* - 6:30
8. **Tales of Brave Ulysses** *(Clapton, Sharp)* - 2:50
9. **Strange Brew** *(Clapton, Pappalardi, Collins)* - 2:45
10. **I Feel Free** *(Bruce, Brown)* - 2:51

## Θέσεις τσαρτ
***Best of Cream*** *(άλμπουμ)*

***Επίσημη κυκλοφορία: [[7 Ιουλίου]] [[1969]]***

## Βραβεία
***Best of Cream*** *(άλμπουμ)*

* Ηνωμένες Πολιτείες (*RIAA Certification*): Χρυσός

## Τα μέλη των Cream
Το **Best of Cream** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Best of Cream - Cream | Songs, Reviews, Credits | AllMusic
* Best of Cream - Cream | Awards | AllMusic
* ChartArchive - Cream
* Suche - Offizielle Deutsche Charts
* RPM - Library and Archives Canada
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 1969
Καραούλι (παιχνίδι)

Το **καραούλι** είναι ένα παιδικό παιχνίδι. Μοιάζει ιδιαίτερα με το κυνηγητό.

## Κανόνες
Παίζεται με τέσσερα και πάνω άτομα. 

Δύο παίκτες χωρίζονται σε δύο ομάδες. Η ομάδα που κυνηγάει μετράει μέχρι το δέκα για να προλάβουν να φύγουν μακριά οι παίχτες της άλλης ομάδας. Μετά τους κυνηγάνε. 

Μόλις ένα μέλος της μίας ομάδας πιάσει ένα μέλος της άλλης τον πάει στη "φυλακή" (ένα κομμάτι που το έχουν ορίσει οι παίχτες). Άμα κάποιο μέλος της μίας ομάδας βγει από τη φυλακή, ενώ τον έχουν πιάσει, κυνηγάει η ομάδα του. Αλλά άμα του κάνει **ξε-λε** (μία χαρακτηριστική λέξη-κωδικός που τη λέει κάποιος όταν ακουμπά κάποιον για να τον βγάλει από τη φυλακή) κάποιος που δεν τον έχουν πιάσει, μπορεί να βγει από τη φυλακή. 

Μόλις τους πιάσουν όλους, κυνηγάει η άλλη ομάδα. 

Τελικά όταν τελειώσει το παιχνίδι όποια ομάδα κυνηγάει αυτή χάνει, η άλλη κερδίζει.
                         
## Τόπος και χρόνος
Μπορεί να παιχθεί σε διάφορα μέρη, όπως το προαύλιο του σχολείου, ενώ οι παίχτες ορίζουν τη διάρκεια του παιχνιδιού.

Κατηγορία:Παραδοσιακά παιδικά παιχνίδια
Live Cream

Το **Live Cream** είναι ζωντανά ηχογραφημένος δίσκος του ροκ συγκροτήματος Cream, ο οποίος κυκλοφόρησε σχεδόν δύο χρόνια μετά τη διάλυση τους μέσω ης εταιρείας "Atco".

Ο δίσκος περιείχε τέσσερα ζωντανά ηχογραφημένα τραγούδια από τρεις συναυλίες του συγκροτήματος στο Σαν Φρανσίσκο το Μάρτιο του 1968, όπως και μία στούντιο ηχογράφηση του ακυκλοφόρητου, μέχρι τότε, τραγουδιού "*Lawdy Mama*", το οποίο ουασιστικά είναι το "*Strange Brew*" με διαφορετικό σόλο κιθάρας και χωρίς φωνητικά.

Η εμπορική επιτυχία του δίσκου ήταν αρκετά μεγάλη αφού ανέβηκε στο # 4 των βρετανικών τσαρτ και το Top-20 σε Ηνωμένες Πολιτείες, Καναδά και Αυστραλία. Οι κριτικές για το άλμπουμ ήταν διφορούμενες με το περιοδικό "Rolling Stone" να το χαρακτηρίζει "εξαιρετικό" αλλά το "Stereo Review" το χαρακτήρισε ως ένα "μείγμα άνισων εκτελέσεων". Παρ' όλα αυτά, οι Cream ήταν ένα συγκρότημα με εξαιρετική σκηνική παρουσία και υψηλού επιπέδου ζωντανές εμφανίσεις και επειδή αυτό ήταν κατανοητό από την εταιρεία τους, κυκλοφόρησε δύο ζωντανά ηχογραφημένα άλμπουμ το 1970 και το 1972 για να αναδείξει αυτά τα χαρακτηριστικά που τους έκαναν διάσημους.

Το δεύτερο μέρος αυτών των ηχογραφήσεων κυκλοφόρησε ενάμισι χρόνο αργότερα, με τον τίτλο "*[[Live Cream Volume II]]*".

## Τραγούδια
1. **N.S.U.** *(Bruce)* - 10:15
*[[Σαν Φρανσίσκο]], [[10 Μαρτίου]] [[1968]]*
2. **Sleepy Time Time** *(Bruce, Godfrey)* - 6:52
*[[Σαν Φρανσίσκο]], [[9 Μαρτίου]] [[1968]]*
3. **Lawdy Mama** *(traditional arr. Clapton)* - 2:46
*[[Νέα Υόρκη]], [[Μάιος]] [[1967]]*
4. **Sweet Wine** *(Baker, Godfrey)* - 15:16
*[[Σαν Φρανσίσκο]], [[10 Μαρτίου]] [[1968]]*
5. **Rollin' and Tumblin' ** *(Morganfield)* - 6:42
*[[Σαν Φρανσίσκο]], [[7 Μαρτίου]] [[1968]]*

## Θέσεις τσαρτ
***Live Cream*** *(άλμπουμ)*

***Επίσημη κυκλοφορία: [[Απρίλιος]] [[1970]]***

## Τα μέλη των Cream
Το **Live Cream** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Live Cream, Vol. 1 - Cream | Songs, Reviews, Credits | AllMusic
* Αμερικανικά τσαρτ
* ChartArchive - Cream
* RPM - Library and Archives Canada

Κατηγορία:Δισκογραφία των Cream
Κατηγορία:Άλμπουμ του 1970
Εξαφθοροροδιούχο ξένο

Το **εξαφθοροροδιούχο ξένο** είναι χημική ένωση του ευγενούς αερίου ξένου. Συντέθηκε για πρώτη φορά το 1963 από το Νηλ Μπάρτλετ (*Neil Bartlett*). Είναι ανάλογη προς το εξαφθορολευκοχρυσιούχο ξένο.

## Σύνθεση

Το εξαφθοροροδιούχο ξένο παρασκευάζεται με απευθείας επίδραση ξένου σε εξαφθοριούχο ρόδιο:

\mathrm{Xe + RhF_6 \xrightarrow{} XeRhF_6} 


## Αναφορές και παρατηρήσεις


Κατηγορία:Ενώσεις ξένου
Κατηγορία:Ρόδιο
Κατηγορία:Ανόργανες ενώσεις φθορίου
Fresh Cream

Το ***Fresh Cream*** είναι ο πρώτος στούντιο δίσκος του ροκ συγκροτήματος Cream, ο οποίος κυκλοφόρησε τον Δεκέμβριο του 1966 μέσω της δισκογραφικής εταιρείας "Reaction" στην Ευρώπη και της "Atco" στην Αμερική.

Η παραγωγή του δίσκου έγινε από τον Αυστραλό παραγωγό Ρόμπερτ Στίγκγουντ για την νεοσύστατη εταιρεία του, "Reaction Records". Η εμπορική επιτυχία του άλμπουμ ήταν αρκετά μεγάλη αφού ανέβηκε στο βρετανικό Top-10 και το αμερικανικό Top-40, ενώ περιείχε την επιτυχία "*I Feel Free*", τραγούδι τους στίχους του οποίου οι Cream έγραψαν με τη βοήθεια του ποιητή Πητ Μπράουν.

Η δεύτερη πλευρά του δίσκου αποτελούνταν από διασκευές σε τραγούδια του Muddy Waters, του Skip James, του Robert Johnson και το παραδοσιακό "*Cat's Squirrel*".

Το περιοδικό "Rolling Stone" έχει κατατάξει το "*Fresh Cream*" στην 102η θέση της λίστας με τους "500 καλύτερους δίσκους όλων των εποχών".

## Τραγούδια
1. **N.S.U.** *(Bruce)* - 2:43
2. **Sleepy Time Time** *(Bruce, Godfrey)* - 4:20
3. **Dreaming** *(Bruce)* - 1:58
4. **Sweet Wine** *(Baker, Godfrey)* - 3:17
5. **Spoonful** *(Dixon)* - 6:30
6. **Cat's Squirrel** *(Abrahams)* - 3:03
7. **Four Until Late** *(Johnson)* - 2:07
8. **Rollin' and Tumblin' ** *(Morganfield)* - 4:42
9. **I'm So Glad** *(James)* - 3:57
10. **Toad** *(Baker)* - 5:11

## Θέσεις τσαρτ

## Βραβεία
***Fresh Cream*** *(άλμπουμ)*

Ηνωμένες Πολιτείες (*RIAA Certification*): Χρυσός

## Τα μέλη των Cream
Το **Fresh Cream** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Fresh Cream - Cream | Songs, Reviews, Credits | AllMusic
* Cream, 'Fresh Cream' | 500 Greatest Albums of All Time | Rolling Stone 
* Fresh Cream - Cream | Awards | AllMusic
* Offizielle Deutsche Charts: Home
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 1966
Βαρθολομαίος Β΄ Γκίζι

Ο **Μπαρτολομμέο Β΄ Γκίζι** (Ιταλικά: *Bartolommeo Ghisi*, πέθανε το 1341) ήταν Βενετικής καταγωγής φεουδάρχης μέλος της Οικογένειας Γκίζι, Κύριος της Τήνου της Μυκόνου, της Κέας και της Σερίφου (1311 - 1341), τριτημόριος της Εύβοιας (1313 - 1341) και Μέγας Κοντόσταυλος του Πριγκιπάτου της Αχαΐας. Η οικογένεια του είχαν έρθει στον Ελληνικό χώρο το 1204 και ήταν αρχικά φεουδάρχες και κάτοχοι πολλών νησιών των Κυκλάδων κι αργότερα στην Εύβοια και την Πελοπόννησο.

## Βιογραφία
Ο Μπαρτολομμέο ήταν γιος του Τζόρτζο Α΄ Γκίζι και της Αλίκης νταλε Κάρτσερι. Ο πατέρας του σκοτώθηκε στη Μάχη του Αλμυρού το 1311 κατά της Καταλανικής Εταιρείας, και η μητέρα του πέθανε δυο χρόνια αργότερα. Από τον πατέρα του, ο Βαρθολομαίος κληρονόμησε τα νησιά της Τήνου και της Μυκόνου στο Δουκάτο της Νάξου, ενώ από τη μητέρα του έγινε τριτημόριος της Εύβοιας. Η Βαρωνία της Χαλανδρίτσας στο Πριγκιπάτο της Αχαΐας, που είχε υπάρξει κτήση του πατέρα του από τον πρώτο του γάμο, επανήλθε σε ένα μέλος της οικογένειας Ντραμελαί, τον Νικόλαο. Ο Μπαρτολομμέο νυμφεύτηκε μια κόρη του Ένγκιλμπερτ του Λίντερκερκ, και απέκτησε έναν γιο, τον Γεώργιο Β΄ Γκίζι.

Αργότερα, ο Μπαρτολομμέο ονομάστηκε Μέγας Κοντόσταυλος της Αχαΐας, παρότι δεν φαίνεται να κατείχε κτήματα στο Πρικιπάτο. Το 1320, αιχμαλωτίστηκε μαζί με άλλους σημαίνοντες βαρώνους του Πριγκιπάτου στο κάστρο του Αγίου Γεωργίου από τον Βυζαντινό κυβερνήτη του Μυστρά, Ανδρόνικο Παλαιολόγο Ασάν, και μεταφέρθηκε στην Κωνσταντινούπολη, από όπου τέθηκε ελεύθερος το 1324. Το 1327, ο γιος του Γεώργιος παντρεύτηκε την Σιμώνα της Αραγονίας, κόρη του Καταλανού γενικού βικάριου Αλφόνσο Φαδρίκ, και ο Βαρθολομαίος έλαβε, μάλλον ως προίκα τη νύφης, το ήμισυ του κάστρου Σανταμέρι στη Θήβα, που του ανήκε μέχρι την καταστροφή του κάστρου από τους Καταλανούς περί το 1331/34. Σύμφωνα δε με τον πρόλογο της γαλλικής έκδοσης του «Χρονικού του Μορέως», το πρωτότυπο του Χρονικού ανήκε στον Βαρθολομαίο και βρισκόταν στο κάστρο Σανταμέρι.

Ο Μπαρτολομμέο Β΄ Γκίζι απεβίωσε το 1341.

## Παράδοση
Υπάρχει μια παράδοση στην Ηλεία, σχετική με την ονομασία τής πόλης του Βαρθολομιού και το χωριό το Καρδιοκάφτι. Σύμφωνα με αυτήν, ο Βαρθολομαίος, κάποια μέρα που γύριζε στο φέουδό του, συνάντησε μια βοσκοπούλα που την αγάπησε· πήγε και την ζήτησε από τον πατέρα της για γυναίκα του και εκείνος του την έδωσε. Το μέρος όπου την συνάντησε πρώτη φορά ονομάστηκε *[[Καρδιοκάφτι Ηλείας|Καρδιοκάφτι]]* και το χωριό της, που ήταν παραδίπλα, *Βαρθολομιό* από το όνομα του Βαρθολομαίου.

## Παραπομπές



## Πηγές

*
*

Κατηγορία:Τριτημόριοι του Ωρεού
Κατηγορία:Τριτημόριοι της Καρύστου
Κατηγορία:Ευγενείς του Πριγκιπάτου της Αχαΐας
Κατηγορία:Ευγενείς του Δουκάτου των Αθηνών
Κατηγορία:Ευγενείς του Δουκάτου του Αρχιπελάγους
Μπαρτολομμεο
Βορειοανατολική Γη

Η **Βορειοανατολική Γη** (νορβηγικά: *Nordaustlandet*) είναι νησί της Νορβηγίας και ειδικότερα το δεύτερο μεγαλύτερο νησί, σε έκταση, μετά τη Σπιτσβέργη στο αρχιπέλαγος Σβάλμπαρντ. Έχει έκταση 14.443 τ.χλμ. και είναι ακατοίκητο. Το νησί καλύπτεται κυρίως από παγετώνες, με μεγαλύτερους τους Αούστφοννα και Βεστφόννα, ενώ το υπόλοιπο από τούνδρα. Ο Αούστφοννα είναι ο μεγαλύτερος παγετώνας της Ευρώπης όσον αφορά την έκταση (8.100 χλμ²) και ο δεύτερος μεγαλύτερος όσον αφορά τον όγκο (1900 χλμ³), μετά τον Βατναγιοκούλ στην Ισλανδία (χωρίς όμως να υπολογίζεται το παγετωνικό κάλυμμα της Νήσου Σέβερνι στη Ρωσία).

## Εξωτερικοί σύνδεσμοι
* 

Κατηγορία:Αρχιπέλαγος Σβάλμπαρντ
Έντγκεγια

Η **Έντγκεγια** (Νορβηγικά: *Edgeøya*) είναι νησί της Νορβηγίας και ειδικότερα το τρίτο μεγαλύτερο νησί, σε έκταση, μετά την Σπιτσβέργη και τη Βορειοανατολική Γη στο αρχιπέλαγος Σβάλμπαρντ. Έχει έκταση 5.073 τ.χλμ. και είναι ακατοίκητο. 

Κατηγορία:Αρχιπέλαγος Σβάλμπαρντ
Κβίτεγια

Το **Κβίτεγια** (νορβηγ.: *Kvitøya*) είναι νησί της Νορβηγίας και ειδικότερα το πέμπτο μεγαλύτερο νησί σε έκταση, μετά την Σπιτσβέργη, τη Βορειοανατολική Γη, την Έντγκεγια και το Μπάρεντσεγια στο αρχιπέλαγος Σβάλμπαρντ. Έχει έκταση 682 τετρ. χιλιόμετρα και είναι ακατοίκητο.

## Εξωτερικοί σύνδεσμοι
* 

Κβιτεγια
Πρινς Καρλς Φόρλαντ

Το **Πρινς Καρλς Φόρλαντ** (Νορβηγικά: *Prins Karls Forland*) είναι νησί της Νορβηγίας και ειδικότερα το έκτο μεγαλύτερο νησί, σε έκταση, μετά την Σπιτσβέργη, τη Βορειοανατολική Γη, την Έντγκεγια, το Μπάρεντσεγια και το Κβίτεγια στο αρχιπέλαγος Σβάλμπαρντ. Έχει έκταση 615 τ.χλμ. και είναι ακατοίκητο. 

## Εξωτερικοί σύνδεσμοι
* 

Κατηγορία:Αρχιπέλαγος Σβάλμπαρντ
Κόνγκσεγια

Το **Κόνγκσεγια** (Νορβηγικά: *Kongsøya*) είναι νησί της Νορβηγίας και ειδικότερα το έβδομο μεγαλύτερο νησί, σε έκταση, μετά την Σπιτσβέργη, τη Βορειοανατολική Γη, την Έντγκεγια, το Μπάρεντσεγια, το Κβίτεγια και το Πρινς Καρλς Φόρλαντ στο αρχιπέλαγος Σβάλμπαρντ. Έχει έκταση 191 τ.χλμ. και είναι ακατοίκητο. 

Κατηγορία:Αρχιπέλαγος Σβάλμπαρντ
Live Cream Volume II

Το **Live Cream Volume II** είναι το δεύτερο ζωντανά ηχογραφημένο άλμπουμ του ροκ συγκροτήματος Cream, το οποίο κυκλοφόρησε το Μάρτιο του 1972 μέσω της δισκογραφικής εταιρείας "Polydor".

Οι κριτικές για το δίσκο ήταν αρκετά καλές και η εμπορική του επιτυχία ήταν μικρότερη από αυτή του πρώτου μέρους των συγκεκριμένων ζωντανών ηχογραφήσεων αφού έφθασε στο # 15 των βρετανικών τσαρτ ενώ δεν κατάφερε να μπει στο αμερικανικό Top-20, κυρίως, λόγω της λιγοστής διαφήμισης που έγινε γι' αυτόν.

Το "*Live Cream Volume II*" σε αντίθεση με τον προκάτοχο του, δεν περιείχε μεγάλα κομμάτια κατά τα οποία το συγκρότημα αυτοσχεδιάζει με τον Κλάπτον να παίζει εκτενή σόλο κιθάρας, με εξαίρεση το "*Steppin' Out*" με το οποίο κλείνει ο δίσκος.

## Τραγούδια
1. **Deserted Cities of the Heart** *(Bruce, Brown)* - 4:33
*[[Όκλαντ (Καλιφόρνια)|Όκλαντ]], [[4 Οκτωβρίου]] [[1968]]</small><br />
2. *'White Room** ''(Bruce, Brown)'' - 5:40<br />
<small>''[[Όκλαντ (Καλιφόρνια)|Όκλαντ]], [[4 Οκτωβρίου]] [[1968]]</small><br />
3. **Politician** ''(Bruce, Brown)'' - 5:08<br />
<small>''[[Όκλαντ (Καλιφόρνια)|Όκλαντ]], [[4 Οκτωβρίου]] [[1968]]</small><br />
4. **Tales of Brave Ulysses** ''(Clapton, Sharp)'' - 4:46<br />
<small>''[[Σαν Φρανσίσκο]], [[10 Μαρτίου]] [[1968]]</small><br />
5. **Sunshine of Your Love** ''(Bruce, Clapton, Brown)'' - 7:25<br />
<small>''[[Σαν Φρανσίσκο]], [[9 Μαρτίου]] [[1968]]</small><br />
6. **Steppin' Out** ''(Bracken)'' - 13:38<br />
<small>''[[Σαν Φρανσίσκο]], [[10 Μαρτίου]] [[1968]]</small>

==Θέσεις τσαρτ==
<big>***Live Cream Volume II*** ''(άλμπουμ)''</big>

***Επίσημη κυκλοφορία: [[Μάρτιος]] [[1972]]***


==Τα μέλη των Cream==
Το **Live Cream Volume II** ηχογραφήθηκε από τους εξής μουσικούς:

* **Τζακ Μπρους** - ''μπάσο'', ''φωνητικά''
* **Έρικ Κλάπτον** - ''κιθάρα'', ''φωνητικά''
* **Τζίντζερ Μπέηκερ*' - *τύμπανα*, *φωνητικά''

## Πηγές
* Live Cream, Vol. 2 - Cream | Songs, Reviews, Credits | AllMusic
* Αμερικανικά τσαρτ
* ChartArchive - Cream
* Norwegian charts portal: norwegiancharts.com
* RPM - Library and Archives Canada

Κατηγορία:Δισκογραφία των Cream
Κατηγορία:Άλμπουμ του 1972
Μπγιέρνεγια

Το **Μπγιέρνεγια** (Νορβηγικά: *Bjørnøya*) είναι νησί της Νορβηγίας και ειδικότερα το όγδοο μεγαλύτερο νησί σε έκταση του αρχιπέλαγους Σβάλμπαρντ. Το Μπγιέρνεγια που σημαίνει **Αρκουδονήσι** ανακαλύφθηκε από τους Ολλανδούς εξερευνητές Γουλιέλμος Μπάρεντς και Γιάκομπ φαν Χέιμσκερκ στις 10 Ιουνίου 1596. Πήρε το όνομά του από μια πολική αρκούδα που εθεάθη να κολυμπάει κοντά.

Παρά την απομακρυσμένη τοποθεσία και την άγονη φύση του, το νησί έχει βιώσει εμπορικές δραστηριότητες τους περασμένους αιώνες, όπως εξόρυξη άνθρακα, αλιεία και φαλαινοθηρία. Ωστόσο, κανένας οικισμός δεν έχει διαρκέσει περισσότερο από λίγα χρόνια και το Μπγιέρνεγια είναι πλέον ακατοίκητο, εκτός από το προσωπικό που εργάζεται στον μετεωρολογικό σταθμό του νησιού. Μαζί με τα παρακείμενα νερά, ανακηρύχθηκε φυσικό καταφύγιο το 2002.

## Παραπομπές


Κατηγορία:Αρχιπέλαγος Σβάλμπαρντ
Καριντάνα νταλλε Κάρτσερι

Η **Καριντάνα νταλλε Κάρτσερι** (ιταλικά : **Carintana dalle Carceri**) είχε καταγωγή από τη Βερόνα της Λομβαρδίας, ήταν Τριτημόρια του Ωρεού και Πριγκίπισσα της Αχαΐας. Η οικογένειά της ήταν φεουδάρχες, από τους τριτημόριους της Εύβοιας που ήρθαν εκεί το 1205 μετά την Δ΄ Σταυροφορία.

Πατέρας της ήταν ο Ρικάρντο νταλε Κάρτσερι (Riccardo dalle Carceri), βαρώνος της Β. Εύβοιας (Ωρεού) δηλ. ένας από τους τρεις βαρώνους της Εύβοιας (τριτημόριος, terzier), ο οποίος πέθανε το 1220.

Μετά τον θάνατο του αδελφού της Μαρίνο νταλε Κάρτσερι, ο διάδοχός του και εξάδελφός της Ναρτσότο ντάλε Κάρτσερι, έδωσε το ήμισυ της βαρωνίας του Ωρεού στην Καριντάνα . Το 1246 παντρεύτηκε τον πρίγκιπα της Αχαΐας Γουλιέλμο Β' Βιλλεαρδουίνο. Μετά τον θάνατό της το 1255 ο Γουλιέλμος διεκδίκησε την κληρονομιά της στον Ωρεό και ξεκίνησε πόλεμο με τους τριτημόριους βαρώνους της Εύβοιας, που έληξε με την Μάχη στο Καρύδι το 1258 και την συνθήκη που υπογράφηκε.

## Παραπομπές


Κατηγορία:Πριγκίπισσες της Αχαΐας
Κατηγορία:Τριτημόριοι του Ωρεού
Αικατερινη
Strange Brew: The Very Best of Cream

**Strange Brew: The Very Best of Cream** είναι ο τίτλος της συλλογής τραγουδιών του ροκ συγκροτήματος Cream, η οποία κυκλοφόρησε το 1983 μέσω της εταιρείας "Polydor".

Η συγκεκριμένη κυκλοφορία περιείχε τραγούδια ηχογραφημένα για τα τέσσερα στούντιο άλμπουμ του συγκροτήματος, από το 1966 μέχρι το 1968 και επικεντρώνεται, κυρίως στα τραγούδια που κυκλοφόρησαν σε μορφή σινγκλ. Ο δίσκος δε γνώρισε αρκετή εμπορική επιτυχία όταν κυκλοφόρησε, αλλά οι σταθερές πωλήσεις που παρουσίασε τον οδήγησαν στο να βραβευθεί ως πλατινένιος, δέκα χρόνια αργότερα.

## Τραγούδια
1. **Badge** *(Clapton, Harrison)* - 2:45
*από το δίσκο [[Goodbye (άλμπουμ των Cream)|Goodbye]]*
2. **Sunshine of Your Love** *(Clapton, Bruce, Brown)* - 4:08
*από το δίσκο [[Disraeli Gears]]*
3. **Crossroads** *(Johnson)* - 4:13
*από το δίσκο [[Wheels of Fire]]*
4. **White Room** *(Bruce, Brown)* - 3:04
*από το δίσκο [[Wheels of Fire]]*
5. **Born Under A Bad Sign** *(Jones, Bell)* - 3:08
*από το δίσκο [[Wheels of Fire]]*
6. **SWLABR** *(Bruce, Brown)* - 2:31
*από το δίσκο [[Disraeli Gears]]*
7. **Strange Brew** *(Clapton, Pappalardi, Collins)* - 2:45
*από το δίσκο [[Disraeli Gears]]*
8. **Anyone for Tennis** *(Clapton, Sharp)* - 2:38
*σινγκλ του δίσκου [[Wheels of Fire]]*
9. **I Feel Free** *(Bruce, Brown)* - 2:51
*από το δίσκο [[Fresh Cream]]*
10. **Politician** *(Bruce, Brown)* - 4:12
*από το δίσκο [[Wheels of Fire]]*
11. **Tales of Brave Ulysses** *(Clapton, Sharp)* - 2:50
*από το δίσκο [[Disraeli Gears]]*
12. **Spoonful** *(Dixon)* - 6:30
*από το δίσκο [[Fresh Cream]]*

## Θέσεις τσαρτ
***Strange Brew: The Very Best of Cream*** *(άλμπουμ)*

***Επίσημη κυκλοφορία: [[7 Ιουλίου]] [[1969]]***

## Βραβεία
***Strange Brew: The Very Best of Cream*** *(άλμπουμ)*

* Ηνωμένες Πολιτείες (*RIAA Certification*): Πλατινένιος

## Τα μέλη των Cream
Το **Strange Brew: The Very Best of Cream** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Strange Brew: The Very Best of Cream - Cream | Songs, Reviews, Credits | AllMusic
* Strange Brew: The Very Best Of Cream Review | Cream | Compact Discs | Reviews | Ultimate Guitar
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 1983
Royal Albert Hall London May 2-3-5-6, 2005

**Royal Albert Hall London May 2-3-5-6, 2005** είναι ο τίτλος του ζωντανά ηχογραφημένου δίσκου του ροκ συγκροτήματος Cream, ο οποίος κυκλοφόρησε σε μορφή διπλού CD και DVD, τον Οκτώβριο του 2005 μέσω της εταιρείας "Reprise Records".

Οι ηχογραφήσεις του δίσκου προέρχονται από τέσσερις συναυλίες των Cream στο Royal Albert Hall του Λονδίνου, το Μάιο του 2005 και έγιναν στο πλαίσιο της δεύτερης επανένωσης του συγκροτήματος, 37 χρόνια μετά την διάλυση τους και 12 χρόνια από την πρώτη τους επανένωση για ένα βράδυ στο Rock and Roll Hall of Fame του 1993.

Οι πωλήσεις της συγκεκριμένης κυκλοφορίας ξεπέρασαν τα πέντε εκατομμύρια αντίτυπα στις Ηνωμένες Πολιτείες, παρ' όλο του ότι δεν κατάφερε να μπει στο Top-50 του Billboard.

Το Νοέμβριο του 2005, οι Cream εμφανίστηκαν για μερικές συναυλίες στο "Madison Square Garden" της Νέας Υόρκης και με τα μέλη του συγκροτήματος να έχουν ξεπεράσει τα εξήντα τους χρόνια, αυτές ήταν οι τελευταίες τους εμφανίσεις.

## Τραγούδια
***CD 1***
1. **I'm So Glad** *(James)* - 6:18
2. **Spoonful** *(Dixon)* - 7:29
3. **Outside Woman Blues** *(Blind Joe Reynolds)* – 4:33
4. **Pressed Rat and Warthog** *(Baker, Taylor)* – 3:21
5. **Sleepy Time Time** *(Bruce, Godfrey)* – 6:08
6. **N.S.U.** *(Bruce)* - 6:02
7. **Badge** *(Clapton, Harrison)* - 3:59
8. **Politician** *(Bruce, Brown)* - 5:08
9. **Sweet Wine** *(Baker, Godfrey)* - 6:28
10. **Rollin' and Tumblin' ** *(Morganfield)* - 5:02
11. **Stormy Monday** *(T-Bone Walker)* - 8:09
12. **Deserted Cities Of The Heart** *(Bruce, Brown)* – 3:56

***CD 2***
13. **Born Under A Bad Sign** *(Jones, Bell)* - 5:31
14. **We're Going Wrong** *(Bruce)* - 8:26
15. **Crossroads** *(Johnson)* - 4:25
16. **White Room** *(Bruce, Brown)* - 5:39
17. **Toad** *(Baker)* - 10:07
18. **Sunshine of Your Love** *(Clapton, Bruce, Brown)* - 8:46
19. **Sleepy Time Time** *(Bruce, Godfrey)* – 6:07

## Θέσεις τσαρτ
***Royal Albert Hall London May 2-3-5-6, 2005*** *(άλμπουμ)*

***Επίσημη κυκλοφορία: [[4 Οκτωβρίου]] [[2005]]***

## Βραβεία
***Royal Albert Hall London May 2-3-5-6, 2005*** *(άλμπουμ)*
* Ηνωμένες Πολιτείες (*RIAA Certification*): 5 φορές πλατινένιος
* Αργεντινή (*CAPIF Certification*): Πλατινένιος
* Γερμανία (*BVMI Certification*): Χρυσός
* Αυστραλία (*ARIA Certification*): Πλατινένιος

## Τα μέλη των Cream
Το **Royal Albert Hall London May 2-3-5-6, 2005** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Royal Albert Hall: London May 2-3-5-6 2005 - Cream - Songs, Reviews, Credits | AllMusic
* ULTRATOP
* Royal Albert Hall: London May 2-3-5-6 2005 by Cream - Music Charts
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 2005
Δημήτρης Κουτσούμπας

Ο **Δημήτρης Κουτσούμπας**  (Λαμία, 10 Αυγούστου 1955) είναι Έλληνας πολιτικός, ο οποίος από το 2013 είναι ο 18ος Γενικός Γραμματέας της Κεντρικής Επιτροπής του Κομμουνιστικού Κόμματος Ελλάδας. Επανεκλέχτηκε στη θέση αυτή, ομόφωνα, από την Κ.Ε. του κόμματος το 2017, το 2021 και το 2026.

## Βιογραφικά στοιχεία
Γεννήθηκε στη Λαμία το 1955 και είναι γιος του Αποστόλη Κουτσούμπα, ο οποίος είχε εξοριστεί για την πολιτική του δράση. 

Σπούδασε Νομική στο Πανεπιστήμιο Αθηνών. Είναι παντρεμένος και έχει μία κόρη. Η καταγωγή του Δημήτρη Κουτσούμπα είναι από τον Κέδρο Καρδίτσας, ενώ οι γονείς του μεγάλωσαν και οι δύο στους Βελεσιώτες Φθιώτιδας.

## Πολιτική δράση
Εντάχθηκε στην Κομμουνιστική Νεολαία Ελλάδας (ΚΝΕ) από τα φοιτητικά του χρόνια και συμμετείχε στα γεγονότα του Πολυτεχνείου. Μετά τις σπουδές του άσκησε αποκλειστικά κομματικά καθήκοντα.  

Υπήρξε αντιπρόσωπος στο 1ο Συνέδριο της ΚΝΕ και στη συνέχεια γραμματέας της Νομαρχιακής Οργάνωσης Βοιωτίας καθώς και γραμματέας της Επιτροπής Περιοχής Ανατολικής Στερεάς και Εύβοιας. Το 1987 εξελέγη για πρώτη φορά μέλος της Κεντρικής Επιτροπής του κόμματος, θέση στην οποία επανεξελέγη και στα επόμενα συνέδρια, και το 1996, στο 15ο Συνέδριο, εξελέγη για πρώτη φορά μέλος του Πολιτικού Γραφείου. Το ίδιο έτος, 1996, ανέλαβε τη διεύθυνση του Ριζοσπάστη, θέση στην οποία παρέμεινε για μία δεκαετία.   

Στο 18ο Συνέδριο ανέλαβε επικεφαλής της Γραμματείας της Κεντρικής Επιτροπής του ΚΚΕ. Κατά τη διάρκεια της κομματικής του σταδιοδρομίας διατέλεσε μεταξύ άλλων επικεφαλής του Τμήματος Διεθνών Σχέσεων του κόμματος ενώ στις βουλευτικές εκλογές του 2000 και του 2007 ήταν υποψήφιος βουλευτής στον νομό Βοιωτίας, χωρίς ωστόσο να εκλεγεί. Το όνομά του ακουγόταν αρκετά χρόνια ως το επικρατέστερο για να διαδεχθεί την Αλέκα Παπαρήγα.  

Στο 19ο Συνέδριο του κόμματος, τον Απρίλιο του 2013, εξελέγη Γενικός Γραμματέας της Κεντρικής Επιτροπής του ΚΚΕ και επανεκλέχτηκε στην θέση αυτή το 2017 και το 2021.

Στις εκλογές του Ιανουαρίου του 2015 εξελέγη για πρώτη φορά βουλευτής στην εκλογική περιφέρεια Β' Αθηνών, έδρα στην οποία επανεξελέγη στις εκλογές του Σεπτεμβρίου 2015. Στις εκλογές του Ιουλίου 2019 εξελέγη βουλευτής στην εκλογική περιφέρεια Β2 Δυτικού Τομέα Αθηνών. Στις εκλογές του Μαΐου 2023 επέλεξε να εκλεγεί στην έδρα της Φθιώτιδας, τόπο καταγωγής του, ενώ στις εκλογές του Ιουνίου 2023, στις οποίες το ΚΚΕ δεν εξέλεξε βουλευτή στον νομό Φθιώτιδας, εξελέγη στην εκλογική περιφέρεια Β1 Βορείου Τομέα Αθηνών.

## Παραπομπές


## Εξωτερικοί σύνδεσμοι
*Προφίλ του Κουτσούμπα Δημήτρη στο Vouliwatch

Κατηγορία:Γενικοί Γραμματείς του Κομμουνιστικού Κόμματος Ελλάδας
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Β΄ Αθηνών
Κατηγορία:Βουλευτές Β2΄ Δυτικού Τομέα Αθηνών
Κατηγορία:Βουλευτές Φθιώτιδας
Κατηγορία:Βουλευτές Β1΄ Βόρειου Τομέα Αθηνών
Κατηγορία:Έλληνες αρχηγοί κομμάτων
Κατηγορία:Έλληνες κομμουνιστές
Κατηγορία:Έλληνες άθεοι
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Σαρακατσάνοι
Διοξείδιο του αμερικίου

Το **Διοξείδιο του Αμερικίου** είναι η χημική ένωση με τον τύπο AmO2. Είναι μαύρο στερεό. Χρησιμοποιείται ως πηγή των σωματιδίων άλφα, ιδιαίτερα σε ανιχνευτές καπνού τύπου ιονισμού. Στη στερεή φάση, το AmO2 υιοθετεί την δομή του φθορίτη.
## Παραπομπές


Κατηγορία:Οξείδια
Κατηγορία:Αμερίκιο
Τριχλωριούχο αμερίκιο

Το **Τριχλωριούχο Αμερίκιο** είναι η χημική ένωση με τον τύπο AmCl3. Σχηματίζει ροζ εξαγωνικούς κρυστάλλους. Στην στερεή φάση κάθε άτομο αμερικίου έχει 9 άτομα χλωρίου σαν κοντινούς γείτονες σε περίπου την ίδια απόσταση, σε μια τρισφραγισμένη τριγωνικη πρισματική διαμόρφωση.

Ο εξαϋδρίτης έχει μονοκλινική κρυσταλλική δομή με:  a = 970,2 pm, b = 656,7 pm and c = 800,9 pm; β = 93° 37'· ομάδα χώρου: P2/n.
## Αντιδράσεις
Μία ηλεκτρολυτική μέθοδος από το Τριχλωριούχο Αμερίκιο έχει ερευνηθεί σε χωριστά μείγματα από λανθανίδες, δεδομένου ότι το πρότυπο «ελεύθερη ενέργεια Gibbs σχηματισμού τριχλωριούχου αμερικίου» είναι πολύ διαφορετική από τα υπόλοιπα χλωρίδια των λανθανιδών. Αυτό μπορεί να χρησιμοποιηθεί για την αφαίρεση του αμερικίου από το πλουτώνιο με τήξη του ακατέργαστου μείγματος μαζί με άλατα όπως χλωριούχο νάτριο.
## Παραπομπές


Κατηγορία:Ανόργανες ενώσεις χλωρίου
Κατηγορία:Αμερίκιο
Νικολό Α΄ Σομμαρίπα

Ο **Νικολό Α΄ Σομμαρίπα** (*[[Ιταλική γλώσσα|Ιταλικά :]] Nicolò Sommaripa*) (απεβίωσε το 1505), ήταν Άρχοντας της Πάρου και Τριτημόριος της Εύβοιας (1462 - 1505).. Καταγόταν από την Ιταλική με Γαλλική καταγωγή Οικογένεια Σομμαρίπα (Sommerive, Sommariva, Sommaripa) Αρχόντων μερικών νησιών του Δουκάτου του Αρχιπελάγους.

Ήταν γιος του Κρουσίνο Α΄ Σομμαρίπα Άρχοντα της Πάρου, της Άνδρου και Τριτημόριου της Χαλκίδας με σύζυγο άγνωστου ονόματος. Κληρονόμησε από τον πατέρα του την Πάρο και την Τριτημορία της Εύβοιας, η Άνδρος κληρονομήθηκε από τον μικρότερο αδελφό του Ντομένικο Σομμαρίπα.. 

## Οικογένεια

Το 1455 νυμφεύτηκε την αγνώστου ονόματος κόρη του Σεκόντο ντα Πέζαρο. Απέκτησε έναν γιο τον Φραντσέσκο Σομμαρίπα που τον διαδέχθηκε σαν Άρχοντας της Πάρου (1505 - 1517) και μια κόρη την Φιορέντζα Σομμαρίπα που παντρεύτηκε τον Τζουάν Φραντσέσκο Βενιέρ και διαδέχθηκε τον αδελφό της σαν Αρχόντισσα της Πάρου (1517 - 1518). Εγγονοί της κόρης του Φιορέντζας ήταν ο Δόγης της Βενετίας Σεμπαστιάνο Βενιέρ και η Νουρμπανού Σουλτάνα σύζυγος του Οθωμανού σουλτάνου Σελίμ Β΄ και μητέρα του σουλτάνου Μουράτ Γ΄.
Την εποχή που αναφέρεται τριτημόριος της Εύβοιας η νήσος ήταν υπό Οθωμανική κατοχή και είναι άγνωστο αν ο Νικολό Α' είχε και πόσα φέουδα, σε ποια περιοχή, ή ήταν τιτουλάριος τριτημόριος της Εύβοιας.

## Παραπομπές



## Πηγές

*Ancestry of Sultana Nur-Banu (Cecilia Venier-Baffo)

|-

Νικολο
Κατηγορία:Τριτημόριοι της Εύβοιας
Κατηγορία:Άρχοντες της Πάρου
Κατηγορία:Ευγενείς του Δουκάτου του Αρχιπελάγους
Γκουλιέλμο Β΄ ντα Βερόνα

Ο **Γκουλιέλμο Β΄** (απεβ. 1273/75) από την Οικογένεια ντα Βερόνα ήταν Λομβαρδός ευγενής προερχόμενος από την Εύβοια, ο οποίος θεωρείται από προγενέστερους ιστορικούς ως τριτημόριος της Εύβοιας (της Χαλκίδας) και στρατάρχης του Πριγκιπάτου της Αχαΐας κατά την περίοδο της Φραγκοκρατίας.

Ήταν δεύτερος γιος του Γκουγκλιέλμο Α΄ ντα Βερόνα, τριτημόριου της Εύβοιας (της Χαλκίδας).

Σύμφωνα με προγενέστερους ιστορικούς, οι οποίοι ακολούθησαν τον Κ. Χοπφ, διαδέχθηκε τον πατέρα του, όταν απεβίωσε μεταξύ 1263-66. Θεωρείται, επίσης, πως διετέλεσε Βαρώνος του Πασσαβά και στρατάρχης του Πριγκιπάτου της Αχαΐας, μέσω ενδεχόμενου γάμου του με την Μαργαρίτα του Νεϊγί, καθώς εσφαλμένα χαρακτηρίζεται ως "στρατάρχης" στην *Istoria di Romania* του Μαρίνο Σανούδο. Οι απόψεις αυτές αποτελούν αντικείμενο αντιρρήσεων από τον R-J Loenertz από την δεκαετία του 1960 κι έπειτα.

Νυμφεύθηκε την Αικατερίνη, μία ανιψιά του Γουλιέλμου Β΄ Βιλλεαρδουίνου, με την οποία παραμένει άγνωστο εάν απέκτησε κάποιον απόγονο.
 
Ο Γκουλιέλμο Β' σκοτώθηκε στην Ναυμαχία της Δημητριάδος, η οποία έλαβε χώρα στην περιοχή του σημερινού Βόλου, είτε το 1273, είτε το 1275.

## Παραπομπές


## Πηγές
* 
*
* R-J Loenertz, *Les seigneurs tierciers de Négrepont*, *Byzantion*, vol. 35, 1965, re-edited in *Byzantina et Franco-Graeca : series altera*

## Εξωτερικός Σύνδεσμος
*

Κατηγορία:Τριτημόριοι της Χαλκίδας
Κατηγορία:Βαρωνία του Πασαβά
Κατηγορία:Βαρώνοι του Πριγκιπάτου της Αχαΐας
Κατηγορία:Οικογένεια ντα Βερόνα
Κιμ Γιονγκ-σαμ

Ο **Κιμ Γιονγκ-σαμ** (*김영삼*, 20 Δεκεμβρίου 1927 – 22 Νοεμβρίου 2015) ήταν ο δέκατος τρίτος πρόεδρος της Νότιας Κορέας από το 1993 ως το 1998. 
Ο Κιμ, στη διάρκεια της προεδρίας του, ξεκίνησε εκστρατεία κατά της διαφθοράς, ωστόσο ο γιος του συνελήφθη κατηγορούμενος για δωροδοκία και φοροδιαφυγή.

## Παραπομπές


## Εξωτερικοί σύνδεσμοι
* Κιμ Γιονγκ-σαμ 
* Γιονγκ-σαμ μνημείο μουσείο 
* Κιμ Γιονγκ-σαμ 
* N.N.D.b. (Notable Names Database) - Kim Young-sam 
* Encyclopedia Britannica - Kim Young-sam
* Κιμ Γιονγκ-σαμ δημοκρατική κέντρο  

Κατηγορία:Πρόεδροι της Νότιας Κορέας
Ιρίνι Κιργιάκο

Η **Ιρίνι Κιργιάκο** (αλβανικά: *Irini Qirjako*, γεν. 5 Μαΐου 1950 – Φοινίκη, Αλβανία) είναι Αλβανίδα τραγουδίστρια. Είναι τραγουδίστρια της παραδοσιακής αλβανικής μουσικής.

## Βιογραφικά στοιχεία
Γεννήθηκε στη Φοινίκη της επαρχίας του Δέλβινου της νότιας Αλβανίας. Είναι παντρεμένη με τον Μάκσι Κιργιάκο, αξιωματικό των αλβανικών ενόπλων δυνάμεων. Έχουν μια κόρη τη Ριβιόλα.

## Δισκογραφία
; Άλμπουμ
* *Këngë E Atdheut Tim* (;)
* *Dy Shelege Ne Nje Portë* (2003)
* *Sorkë Moj* (2005)
* *Me Kerkon Porte Me Porte* (2007)
* *Tundu Bejke* (2012)

; Γνωστά τραγούδια
* *Ç'u mbush mali plot me rrush*
* *Do marr çiften*
* *Oj Zogo*

## Βραβεύσεις
* Το 2005 τιμήθηκε από τον πρώην Αλβανό πρόεδρο Αλφρέντ Μοϊσίου ως *Μεγάλη Κυρία* (αλβανικά: *Mjeshtre e madhe*).
* Επίτιμη πολίτης των Αγίων Σαράντα.

## Παραπομπές


Κατηγορία:Αλβανίδες τραγουδίστριες
Τσανγκ Μύον

Ο **Τσανγκ Mύον**(**Chang Myon**, Hangul:장면, Σεούλ, 28 Αυγούστου 1899 – Σεούλ, 4 Ιουνίου 1966) ήταν Νοτιοκορεάτης πολιτικός και διπλωμάτης. Διετέλεσε Αντιπρόεδρος της Νότιας Κορέας από το 1956 ως το 1960. πρωθυπουργός της Νότιας Κορέας από το 1951 ως το 1952, 1960 ως το 1961.

## Παραπομπές


## Εξωτερικοί σύνδεσμοι
* Τσανγκ Mύον 
* Τσανγκ Mύον  
* Τσανγκ Mύον 
* Τσανγκ Mύον αναμνηστικό μουσείο 

Κατηγορία:Πρωθυπουργοί της Νότιας Κορέας
Κατηγορία:Νοτιοκορεάτες διπλωμάτες
Ααρίτης

Στην Ορυκτολογία με το όνομα **ααρίτης** ή **αρίτης** (εκ της γαλλικής  Aarite, ή "**arite**", ή Arit) φέρεται ιδιαίτερο ορυκτό νικελίου, ένωση νικελίου με αρσενικό και αντιμόνιο με χημικό τύπο Ni(Sb,As).

Πρόκειται για αρσενικούχο και αντιμονιούχο νικέλιο. Το ορυκτό αυτό απαντάται κυρίως στα όρη Άρ, τμήματος των Πυρηναίων όπου και οφείλεται η ονομασία του, ενώ απαντάται και στην περιοχή Βόλφαχ στον Μέλανα Δρυμό. Απαντάται επίσης και στην Ιαπωνία. Είναι παραλλαγή του βραϊτχαουπτίτη.

## Παραπομπές


## Πηγές
* Εγκυκλοπαίδεια Πάπυρος Larousse Britannica τομ. 1ος, σελ.34.

Κατηγορία:Ορυκτά του νικελίου
Κατηγορία:Ορυκτά του αντιμονίου
Κατηγορία:Ορυκτά του αρσενικού
Ααρών ο Αλεξανδρεύς

Ο **Ααρών ο Αλεξανδρεύς** ήταν Έλληνας ιατροφιλόσοφος και ιερέας που άκμασε στην Αλεξάνδρεια της Αιγύπτου, επί εποχής αυτοκράτορα Ηρακλείου (610 - 641). Θεωρείται ο πρώτος που περιέγραψε την ιλαρά και την ευλογιά.

Στο ιατρικό έργο του "Πανδέκται" που τμήματά του μόνο έχουν διασωθεί περιλαμβάνονται έρευνες που είχε κάνει για την επιληψία και τον εξανθηματικό πυρετό. Σημειώνεται ότι τα τμήματα του έργου του που έχουν διασωθεί προέρχονται από κείμενα που μεταφράστηκαν στη συριακή και αραβική γλώσσα τα οποία φέρονται ως τελευταίες εξελίξεις και διδάγματα της ιατρικής επί εποχής του.

## Πηγές
* "Εγκυκλοπαίδεια Πάπυρος Larousse Britannica" τομ.1ος, σελ.36.
* Νέα Δομή, τόμος 1 (σελ. 16)

Κατηγορία:Αρχαίοι Έλληνες ιατροί
Γεώργιος Μ. Παπαγεωργίου

Ο **Γεώργιος Μιχ. Παπαγεωργίου** (1908 - 25 Ιανουαρίου 1990) ήταν Έλληνας ιατρός και πολιτικός, βουλευτής Λασιθίου με το κόμμα της ΕΔΑ από το 1958 ως το 1961. Τιμήθηκε με το Μεγαλόσταυρο του Φοίνικα.

## Σπουδές
Γεννημένος στον Μύρτο Λασιθίου, ολοκλήρωσε το Γυμνάσιο στην Ιεράπετρα και σπούδασε στην Ιατρική Σχολή Αθηνών. Αποφοίτησε το 1932, χρονιά που πήρε το πτυχίο του και εργάστηκε ως βοηθός του καθηγητή Γερουλάνου. Τρία χρόνια μετά, επέστρεψε στην Ιεράπετρα και παντρεύτηκε την Καίτη Λιοπυράκη.

## Πολεμική και αντιστασιακή δράση
Ανέπτυξε πολεμική και κοινωνική δράση μετά το 1940, όταν παρουσιάστηκε στην Κοζάνη ως έφεδρος ανθυπίατρος. Ζήτησε ο ίδιος να πάει στην πρώτη γραμμή του Μετώπου στο Τεπελένι και για την προσφορά του  προήχθη σε υπίατρο. Παρέμεινε στο νοσοκομείο των Ιωαννίνων και εν συνεχεία επέστρεψε ξανά στο Μύρτος, όπου ανέπτυξε αντιστασιακή δράση. Συνεργάστηκε, ανάμεσα σε άλλους και με το Μιλτιάδη Πορφυρογένη. Μετά την απελευθέρωση το 1944, ανέλαβε πρόεδρος της επιτροπής του λαού, η οποία είχε σχηματιστεί με σκοπό να πληρωθεί το κενό εξουσίας. Συνελήφθη από τον Μπαντουβά (με πρόσχημα την επίθεση που έκανε ο Ποδιάς στην Ιεράπετρα) μαζί με τη Μαρία Λιουδάκη και τη Μαρία Δρανδάκη και εγκλείστηκε στο σταύλο του Μπαντουβά. Απελευθερώθηκε έπειτα από τις διαμαρτυρίες του ιατρικού κόσμου, χωρίς όμως να καταφέρει να σώσει και τις δύο γυναίκες, οι οποίες εκτελέστηκαν. 

Για την αντιστασιακή του δράση κρίθηκε "επικίνδυνος για τη δημόσια ασφάλεια" και τιμωρήθηκε από το υπουργείο Δημοσίας Τάξης με υποβιβασμό σε απλό οπλίτη από Υπίατρο. Ωστόσο, η πολιτική και αγωνιστική του δράση συνεχίστηκε.

## Πολιτική καριέρα
Στις εκλογές του 1958 εξελέγη βουλευτής Λασιθίου με την ΕΔΑ. Το όνομά του φέρει κεντρικός δρόμος της Ιεράπετρας.

## Πηγές
* Νίκος Γ. Τζώρτζης, *Τα Οδωνυμικά της Ιεράπετρας*, β΄έκδοση, Δήμος Ιεράπετρας 2002, σελ. 65.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές Λασιθίου
Κατηγορία:Βουλευτές εκλεγμένοι με την ΕΔΑ
Κατηγορία:Μέλη του ΕΑΜ
Κατηγορία:Μεγαλόσταυρος του Τάγματος του Φοίνικα
Απόστολος Αλεξανδρής

Ο **Απόστολος Αλεξανδρής** (1879 - 12 Απριλίου 1961) ήταν Έλληνας πολιτικός, βουλευτής Καρδίτσας, υπουργός και πρεσβευτής στη Βέρνη αλλά και συνεργάτης των Ναζί επί Κατοχής.

## Βιογραφία
Γεννήθηκε στη Λαμία και οι γονείς του ήταν πρόσφυγες που είχαν εγκατασταθεί εκεί από τη Θεσσαλία. Ο Αλεξανδρής ασχολήθηκε με τα κοινά από νεότατη ηλικία και εξελέγη ανεξάρτητος βουλευτής Καρδίτσας στις εκλογές του 1905. Εντάχθηκε στη λεγόμενη «Ομάδα των Ιαπώνων». Αργότερα προσχώρησε στο Κόμμα Φιλελευθέρων. Στην κυβέρνηση του Ελευθερίου Βενιζέλου ανέλαβε υπουργός Εκκλησιαστικών και Δημόσιας Εκπαίδευσης, από τις 19 Οκτωβρίου 1910 ως τις 13 Ιουνίου 1912 Έπειτα ανέλαβε υπουργός Εξωτερικών, από τις 28 Νοεμβρίου 1922 ως τις 5 Νοεμβρίου 1923. και υπουργός Γεωργίας από τις 22 Δεκεμβρίου 1930 ως τις 26 Μαΐου 1932. 

Κατά τη διάρκεια της Κατοχής αποτέλεσε συνεργάτη των Ναζί και συνέβαλε καθοριστικά στην δημιουργία και στη στελέχωση των ναζιστικών ταγμάτων ασφαλείας στη Θεσσαλία. Χρημάτισε επίσης για βραχύβια θητεία υπουργός Εσωτερικών (και προσωρινός υπουργός ΤΤΤ και Εμπορικής Ναυτιλίας την ίδια περίοδο) από τις 24 ως τις 27 Ιανουαρίου 1947, Δικαιοσύνης από τις 27 Ιανουαρίου ως τις 27 Αυγούστου 1947 και Οικονομικών από τις 4 Απριλίου ως τις 4 Νοεμβρίου 1946. Τέλος, από τις 4 Νοεμβρίου 1946 ως τις 24 Ιανουαρίου 1947 υπηρέτησε ως υπουργός άνευ Χαρτοφυλακίου. Υπήρξε ιδρυτικό μέλος (1910) του δημοτικιστικού σωματείου Εκπαιδευτικός Όμιλος.
Ως το θάνατό του, τον Απρίλιο του 1961, ήταν ο τελευταίος εν ζωή πολιτικός που ήταν μέλος της κυβέρνησης Βενιζέλου του 1910.

## Παραπομπές


Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το κόμμα των Φιλελευθέρων
Α
Nintendo DS Lite

right|250px
Το **Nintendo DS Lite** (ιαπωνικά: ニンテンドーDS Lite, Χέπμπορν: Nintendō Dī Esu Raito) είναι φορητή κονσόλα βιντεοπαιχνιδιών με διπλή οθόνη που αναπτύχθηκε και κατασκευάστηκε από την Nintendo και κυκλοφόρησε το 2006. Πρόκειται για ένα πιο ευέλικτο, φωτεινό και ελαφρύ ανασχεδιασμό της αρχικής κονσόλας Nintendo DS, λαμβάνοντας παράλληλα στιλιστικά στοιχεία από το Game Boy Advance SP, με σκοπό να είναι αισθητικά καλαίσθητη και να προσφύγει στο ευρύτερο εμπορικό κοινό.

## Κυκλοφορία
Η κυκλοφορία του ανακοινώθηκε στις 26 Ιανουαρίου 2006, ένα μήνα πριν από την πρώτη κυκλοφορία του στην Ιαπωνία στις 2 Μαρτίου 2006 σε τιμή 16.800 γιεν λόγω της συντριπτικής ζήτησης για το αρχικό μοντέλο. Έχει κυκλοφορήσει στην Αυστραλία σε τιμή 199,95 δολαρίων Αυστραλίας, στη Βόρεια Αμερική σε τιμή 129.99 δολαρίων ΗΠΑ, στην Ευρώπη σε τιμή 149.99 ευρώ, στη Νότια Κορέα και στη Νότια Αμερική. Στις 31 Δεκεμβρίου του 2009, οι πωλήσεις του DS Lite είχαν φθάσει στις 89.190.000 μονάδες σε όλο τον κόσμο, σύμφωνα με την Nintendo.

## Παραπομπές


## Εξωτερικοί σύνδεσμοι
* Official Nintendo DS Lite website (Ευρώπη)
* Official Nintendo DS Lite website (Ηνωμένες Πολιτείες) 

Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών έβδομης γενιάς
Κατηγορία:Φορητές κονσόλες βιντεοπαιχνιδιών
Game Boy Pocket

right|150px
Το **Game Boy Pocket** είναι φορητή κονσόλα βιντεοπαιχνιδιών που κυκλοφόρησε από την εταιρεία Nintendo το 1996.

## Χαρακτηριστικά
Πρόκειται για ένα μικρότερο, ελαφρύτερο μοντέλο του Game Boy που απαιτεί λιγότερες μπαταρίες. Έχει χώρο για δύο AAA μπαταρίες, η οποίες παρέχουν περίπου 10 ώρες παιχνιδιού. Το Game Boy Pocket έχει μια μικρότερη θύρα σύνδεσης, η οποία απαιτεί φορτιστή για να συνδεθεί με το παλαιότερο Game Boy. Ο σχεδιασμός του χρησιμοποιείται για όλα τα επόμενα μοντέλα Game Boy, εκτός από το Game Boy Micro.

Η οθόνη έχει αλλάξει σε μια μαύρη και άσπρη, αντί για τη πρασινόμαυρη οθόνη μονοχρωματικό του αρχικού Game Boy. Επίσης, το Game Boy Pocket (GBP) έχει μια μεγαλύτερη οθόνη από το Game Boy Color (GBC) που αντικαταστάθηκε αργότερα, η οθόνη του είναι GBP 65 χιλιοστά (2,56 ") διαγωνίως, πλάτος 48,5 χιλιοστά (1,91"), ύψος 43,5 χιλιοστά (1,71 ") σε σύγκριση με ένα 59 χιλιοστών (2.32 ") για τη διαγώνιο του GBC. Αν και όπως, ο προκάτοχός του, το Game Boy Pocket δεν έχει πίσω φωτισμό για να λειτουργήσει το παιχνίδι σε ένα σκοτεινό χώρο, έχει βελτιώσει σημαντικά την ορατότητα και το χρόνο απόκρισης (σχεδόν αποκλείσει το βίντεο είδωλα).

Η πρώτη έκδοση δεν είχε ισχύ του LED, αλλά αυτό σύντομα προστέθηκε λόγω της ζήτησης από το κοινό, μαζί με νέες μονάδες του Game Boy Pocket σε διάφορα χρώματα, μερικά από τα νέα Game Boy. Υπήρχαν αρκετές περιορισμένες εκδόσεις για το Game Boy Pocket συμπεριλαμβανομένου ενός μεταλλικού Ice Blue και ένα ροζ μοντέλο αποκλειστικά στην Ιαπωνία. Το Game Boy Pocket δεν είχε νέα πλατφόρμα λογισμικού και χρησιμοποίησε το ίδιο λογισμικό με το αρχικό Game Boy.

Κατηγορία:Game Boy
Κατηγορία:Κονσόλες βιντεοπαιχνιδιών τέταρτης γενιάς
Κατηγορία:Φορητές κονσόλες βιντεοπαιχνιδιών
Πρωτάθλημα Εφήβων Κύπρου (πετοσφαίριση)

Το **Πρωτάθλημα Εφήβων Κύπρου** είναι μια πετοσφαιρική διοργάνωση για έφηβους ηλικίας κάτω των 18 ετών. Διοργανώνεται κάθε χρόνο από τη Κυπριακή Ομοσπονδία Πετοσφαίρισης (ΚΟΠΕ). Ξεκίνησε το 1986. Πολυνίκης του θεσμού είναι η Νέα Σαλαμίνα με 10 πρωταθλήματα.

Για να λάβει μέρος μία ομάδα στο πρωτάθλημα εφήβων πρέπει να διατηρεί ομάδα ανδρών ή γυναικών που να συμμετέχει είτε στην Α΄ κατηγορία (ανδρών ή γυναικών) είτε στη Β΄ κατηγορία (ανδρών ή γυναικών) Κύπρου.

## Πρωταθλήτριες ομάδες
Ο πίνακας που ακολουθεί παρουσιάζει τις πρωταθλήτριες ομάδες κάθε περιόδου.

## Κατακτήσεις ανά ομάδα
Ο πίνακας που ακολουθεί παρουσιάζει τις κατακτήσεις ανά ομάδα:

## Δείτε ακόμη
* Πετοσφαίριση στην Κύπρο
* Κύπελλο Εφήβων Κύπρου (πετοσφαίριση)

## Παραπομπές


## Πηγές
*
*
*

## Εξωτερικοί σύνδεσμοι
* Κυπριακή Ομοσπονδία Πετοσφαίρισης 

Εφηβων
Παραμουσίρ

Το **Παραμουσίρ** (ρωσικά: *Парамушир*, ιαπωνικά: *幌筵島 Paramushiru-tō*) είναι ένα ρωσικό νησί και ειδικότερα το δεύτερο μεγαλύτερο νησί, σε έκταση, των Κουρίλων νήσων μετά το Ιτουρούπ. Έχει έκταση 2.053 τ.χλμ. και 2.592 κατοίκους (2002). Πρωτεύουσα του νησιού είναι το Σέβερο-Κουρίλσκ με 2.536 κατοίκους.

Παραμουσιρ